9063 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΔΕΚΕΜΒΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

885 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Κήρυξη αναδασωτέας έκτασης 1,50 στρεμμάτων στη θέση «Μπα¬ 
λωμένος» περιφ. Κοινότητας Σέσκλου Ν. Μαγνησίας. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Λιβανάτες Φθιώτιδας. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2834 (1) 

Κήρυξη (αναδασωτέας έκτασης 1,50 στρεμμάτων στη θέση «Μπαλωμέ¬ 
νος» περιφ. Κοινότητας Σέσκλου Ν. Μαγνησίας. 

Ο Δ/ΝΤΗΣ ΔΑΣΩΝ ΜΑΓΝΗΣΙΑΣ 
Έχοντας υπόψη: 

1. Τις διατάξεις για διοικητική αποκέντρωση, 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ 
και ειδικότερα: 

α. Του άρθρου 41 παρ. 1, β. Του άρθρου 38 παρ. 1 

4. Τις δ/γές του Υπουργείου Γεωργίας: 


α) 160417/1180/8.7.80 β) 182447/3049/24.9.80. 

5. Την αριθμ. 5899/25.11.88 αναφορά Δασαρχείου Βόλου με την 
οποία προτείνεται η κήρυξη της αναφερομένης στο θέμα έκτασης, που 
εκχερσώθηκε παράνομα ως αναδασωτέας. 

6. Την 14650/7.12.87 απόφαση Νομάρχη Μαγνησίας, με την 
οποία μας ανέθεσε την εξουσία να υπογράφουμε τις αποφάσεις κηρύξεως 
των εκτάσεων ως αναδασωτέων, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της ως δασικής έκτασης και την αποκατάσταση με φυσική αναγέννηση 
της βλάστησης που εκχερσώθηκε τη δημόσια έκταση εμβαδοΰ ενός 
στρέμματος 500 τ.μ. (1,50 στρεμ., που βρίσκεται στη θέση «Μπαλωμέ¬ 
νος» περί Κοινότητας Σέσκλου προσδιορίζεται από τα στοιχεία Α Β Γ Δ 
Α και έχει όρια: 

ΑΝΑΤΟΛΙΚΑ: Ρέμμα. 

ΔΥΤΙΚΑ: Δασική έκταση. 

ΒΟΡΕΙΑ: Δασική έκταση - αγροτικός δρόμος. 

ΝΟΤΙΑ: Δασική έκταση. 

Όπως φαίνεται στο συνημμένο διάγραμμα, που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 2 Δεκεμβρίου 1988 

Με εντολή Νομάρχη 
Ο Δ/ντής Δασών 
ΜΑΡΚΟΣ ΕΦΕΝΤΑΚΗΣ 

Αριθ. Γ/Φ.121/18526 (2) 

Καθορισμός των ορίων του αιγιαλοΰ και δημιουργία ζώνης παραλίας 
στη θέση Λιβανάτες Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ, 9 του άρθρου 1 του Κεφαλαίου Β' της 
0,208/181/26.4.1982 (ΦΕΚ 214/26.4.82 τ. Β') κοινής απόφασης 
των Υπουργών Προεδρίας Κυβερνήσεως και Οικον/κών «Αναμόρφωση 
Συλλογικών Οργάνων Γνωμοδοτικής και Αποφασιστικής αρμοδιότητας 
του Υπουργείου Οικονομικών». 

3. Την από 4.4.1988 έκθεση της Επιτροπής καθορισμού των ορίων 
του αιγιαλού και παραλίας, που καθόρισε τα όρια του αιγιαλού και της 
παραλίας στην περιοχή Λιβανάτες Φθιώτιδας και το από 4.5.1982 με 
κλίμακα 1:500 τοπογραφικό διάγραμμα του τοπογράφου μηχανικού 
Ν. Νούσιου που θεωρήθηκε από τον Γ. Κόκκα Δ/ντή της Διεύθυνσης 
Τεχνικών Υπηρεσιών του Υπ. Οικονομικών και συνοδεύει την έκθεση 
της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544/5/553/88/12.10..1988 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/55 αρμοδιότητας των Νομαρχών, 
αντικειμένων τινών αρμοδιότητος του Υπουργού Οικονομικών» του 
Β.Δ. 704/1970 και του άρθρου 1 παρ. 5 του Π,Δ. 71/25.2.84 (ΦΕΚ 
22/28.2.84 τ. Α') σχετικά με. τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 4.4.1988 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από 4.5.1982 τοπογραφικό διάγραμμα, που τη συνοδεύει, 
το οποίο συντάχθηκε από τον τοπογράφο μηχανικό Ν. Νούσιο με κλί¬ 
μακα 1/500 και θεωρήθηκε από τον Γ. Κόκκα, Δ/ντή της Δ.Τ.Υ. 
Υπουργείου Οικονομικών επί του οποίου η πιο πάνω Επιτροπή με κόκ¬ 
κινη γραμμή καθόρισε τα όρια του αιγιαλού, και με κίτρινη γραμμή τα 
όρια της παραλίας. 

2. Η παρούσα απόφαση μαζί με την έκθεση και το διάγραμμα, που 


προαναφέραμε, να δημοσιευθούν στην Εφημερίδα της Κυβέρνησης σύμ¬ 
φωνα με τις διατάξεις του άρθρου 13 του Ν. 1078/1983. 

Λαμία, 21 Νοεμβρίου 1988 
Ο Νομάρχης 

ΘΑΝΑΣΗΣ ΦΡΑΓΚΙΑΔΑΚΗΣ 


ΕΚΘΕΣΗ 

Επιτροπής καθορισμού των ορίων του αιγιαλού άρθρ. 74 Π.Δ. 636/ 

1977 (ΦΕΚ 209/Α/77) 0.208/181/26.4.82 κοινή απόφαση 

Υπ. Προεδρίας Κυβερνήσεως και Οικ/κών. 

Για τον καθορισμό το πρώτον, των ορίων του αιγιαλού περιοχής Λι- 
βανάτων όπου πήγαμε σήμερα 4 Απριλίου 1988 ημέρα Δευτέρα οι υπο¬ 
γεγραμμένοι: 

1) Θαλασσινή Δουγάκου, αναπληρώτρια Οικον. Εφόρου Αταλά¬ 
ντης. 

2) Παναγιώτης Γιαννακόπουλος, αναπληρωτής Δ/ντής Τεχνικών 
Υπηρεσιών. 

3) Δημήτριος Τσιάδης Λιμενάρχης Αιδηψού, αποτελούντες την Επι¬ 
τροπή του άρθρου 74 του Π.Δ. 636/1977, όπως αυτή συγκροτήθηκε 
με την Γ/Φ.93/6417/17.4.1985 απόφαση του Νομάρχη Φθιώτιδας, 
έχοντας υπόψη: 

1. Την αριθ. 2934/630/4.5.82 διαταγή του Υπουργείου Οικονομι¬ 
κών με την οποία ζητείται ο καθορισμός των ορίων του αιγιαλού στην 
ανωτέρω περιοχή. 

2. Το από 13.5.1982 τοπογραφικό και υψομετρικό διάγραμμα του 
Ν. Νούσιου τοπογράφου Μηχανικού σε 12 σειρές (δώδεκα) που θεωρή¬ 
θηκε από τον Γ. Κόκκα Διευθυντή Δ/νσεως Τεχνικών Υπηρεσιών 
Υπουργείου Οικονομικών, όπως το άρθρο 20 του Ν. 719/1977 (ΦΕΚ 
301/Α/77 ορίζει. 

3. Τις διατάξεις των άρθρων 2, 3, 5 και 6 του Α.Ν. 2344/1940 
«Περί αιγιαλού και παραλίας», ως και τις τροποποιήσεις αυτού. 

4. Τις οδηγίες του ΥΠΟΙΚ και του ΓΕΝ όπως έχουν διατυπωθεί στις 
αντίστοιχες εγκύκλιες διαταγές των. 

5. Την αντίληψη που σχηματίσαμε κατά την επιτόπου μετάβασή 
μας, σχετικά με το πλάτος της βρέχόμενης ξηράς, αποφασίζει: 

• 1. Καθορίζει πάνω στο ανωτέρω τοπογραφικό διάγραμμα, που συνο¬ 
δεύει την έκθεση αυτή: 

α. Την οριογραμμή του αιγιαλού με κόκκινη πολυγωνική γραμμή 1, 
2, 3, 4, 5 μέχρι και 25 της οποίας οι κορυφές εξασφαλίζονται από στα¬ 
θερά σημεία. 

β. Την οριογραμμή της παραλίας, με κίτρινη συνεχή πολυγωνική 
γραμμή 1’, 2’, 3', 4’, 5' μέχρι και 25’ της οποίας οι κορυφές εξασφαλί¬ 
ζονται από σταθερά σημεία. 

2. Αποφαίνεται ότι δεν υφίσταται παλαιός αιγιαλός. 

Η Επιτροπή 

ΘΑΛΑΣΣΙΝΗ ΔΟΥΓΑΓΟΥ, ΠΑΝ. ΓΙΑΝΝΑΚΟΠΟΥΛΟΣ 
ΔΗΜ. ΤΣΙΑΔΗΣ 

